
PAG APAL 
aa g dl AE a D ALS ab ska Wit 


Sayyiduna Husain Radiallahu Ta'ala Anho Ne Ab 


Talwaar Kyun Uthayi Aur Pehle Kyun Na Uthayi Thi 
2 





Sayyiduna Imaam Husain Radiallahu Ta'ala 
Anho Ne Tamam Khulfa E Rashdeen Ke Daur Me, 
Hatta Ke Hazrat Sayyiduna Ameer Muawiyah 
Radiallahu Ta'ala Anho Ke Zamane Tak Kisi Hukumat 
Ke Khilaaf Talwaar Nahi Uthhayi Balke Ita'at Guzari 
Ko Ikhtiyaar Kiye Rakha. 


Hazrat Ameer Muawiyah Radiallahu Ta'ala 
Anho Ke Daur E Hukumat Me Sayyiduna Imaam 
Hasan Aur Sayyiduna Imaam Husain Radiallahu 
Ta'ala Anhuma Dono Hazraat Ameer Muawiyah Ke 
Pass Sham Me Aya Jaya Karte The Aur Hazrat Ameer 
Muawiyah Radiallahu Ta'ala Anho Un Dono Shehzado 
Ka Bahut Ahtraam Farmate The. Unki Khidmat Me 
Bahut Se Atiyaat Aur Wazaif Paish Karte The Aur 
Dono Shehhzade Unhe Bakhushi Qabool Farmate The 


(Al Bidaaya Wal Nihayat Jild 8 Safah 158) 

Hazrat Data Sahib Allaihirrema Likhte Hai Ke 
Ek Din Hazrat Sayyiduna Imaam Husain Radiallahu 
Ta'ala Anho Ke Pass Ek Garib Aadmi Ne Aakar 
Khairaat Mangi. Aapne Farmaya Baith Jao Humara 
WazifaAane Wala Hai, Jaise Hi Wazifa Pohch Jayega 
Aapko De Dia Jayega. Thodi Der Me Hazrat Ameer 
Muawiyah Radiallahu Ta'ala Anho Ki Taraf Se Ek Ek 
Hazaar Dinaar Ki Panch Thheliyah Pohch Gayi. 
Thheliyah Pohchane Walo Ne Arz Kia Ke Hazrat 
Ameer Muawiyah Ne Mazrat Ki Hai Ke Yeh Thodi Si 
Raqam Hai Use Qabool Farmaye. Sayyiduna Imaam 
Husain Radiallahu Ta'ala Anho Ne Sari Ragam Us 
Garib Aadmi Ke Hawale Kar Di Aur Us Se Mazrat 
Chahi 


(Kashf Ul Mahjoob Safah 77) 


Hazrat Ameer Muawiyah Radiallahu Ta'ala Anho Ne 
Yazid Ko Apna Wali Ahad Muqarrar Kia Tha Ya 
Nahi ? 





Iske Bare Me Do Qaul Maujood Hai. Pehla Qaul 
Yeh Hai Ke Aapne Use Wali Ahad Mugarrar Nahi Kia 
Balke Usne Khud Bakhud Hukumat Sambhal Li Thi. 
Yeh Baat Allama Abu Shakoor Saalmi Rehmatullah 

Alaih (Mutwaffa 5vi Sadi) Ne Apni Maya Naaz Kitaab 
At Tamheed Ke Safah 169 Par Bayan Farmayi Hai. 


Dusra Qaul Yeh Hai Ke Ke Yazid Ko Wali Ahad 
Mugarrar Karne Ke Liye Hazrat Ameer Muawiyah Ne 
Mukhtlif Akabir Se Mashwara Liya Tha. Kuchh Log 
Is Tajwiz Se Muttfiq Ho Gaye Jabke Hazrat Abdur 
Rehman Bin Abi Bkar,Hazrat Abdullah Ibn Abbas, 
Hazrat Abdullah Bin Umar, Hazrat Abdullah Bin 
Zubair Aur Hazrat Imaam Husain Radiallahu Ta'ala 
Anhum Is Baat Se Muttfigq Nahi The. Yeh Sab Batein 
Shia Ki Kitaab Taarikh Yaqubi Jild 2 Safah 229 Par 
Aur Ahl Sunat Ki Kitaab Al Bidaya Wa Nihaya Jild 8 
Safah 158 Par Darj Hai. 


Niz Moarrikheen Ne Likha Hai Ke Hazrat Ameer 
Muawiyah Radiallahu Ta'ala Anho Ne Yazid Se Kaha 
Tha Ke Imaam Husain Radiallahu Ta'ala Anho Ke Sath 
Acha Rawaiyah Ikhtiyaar Rakhna 


(Al Bidaya Wa Nihayat Jild 8 Safah 169 Aur Shia Ki 
Kitaab Jala Ul Uyun Safah) 


Hazrat Ameere Muawiyah Radiallahu Ta'ala 
Anho Ek Baap Hone Ki Haisiyat Se Yazid Ke Kartuto 
Se Aagah Nahi The. Aur Agar Koi Chhoti Moti 

Kharabi Apke Ilm Me Thi Bhi To Aapne Yeh Soch Kar 
Yazid Ko Apna Wali Ahad Mugarrar Kar Dia Ke Jab 
Zimeddari Sar Par Aayegi To Insan Ban Jayega. Magar 
Yazid Ne Unki Umeedo Par Paani Phair Dia. 


Hazrat Ameer Muawiyah Ke Zamane Me Hi 
Iraag Ke Shia Logo Ne Sayyiduna Imaam Husain 
Radiallahu Ta'ala Anho Ko Hazrat Ameer Muawiyah 
Ke Khilaaf Uksaya Tha Magar Aap Radiallahu Ta'ala 
Anho Ne Shio Ki Is Baat Ko Oabool Na Farmaya Aur 
Sabr Se Kaam Lene Ka Hukm Dia (Shia Ki Apni 
Kitaab Jalaa Ul Uyun Safah 348) 


Yahi Baat Shia Ki Mashoor Aalim Shiakh 
Mufeed Ne Apni Kitaab Al Irshaad Ke Safah 186 Par 
Arbi Zubaan Me Likhi Hai: 


Wade slugs dy gles ony sine ol 5S pede EL 


w y 


Bul GA Gm del A oa 
(1825701) 
Gaur Farmaye ! Gaur Farmaye Aakhir Kya Baat 
Hai Ke Sana 60 Hijri Tak Sayyiduna Imaam Husain 
Radiallahu Ta'ala Anho Ne Tamaam Khulfa Allahim 
Ul Rizwaan Ki Tabedari Ko Qabool Kiye Rakha 


Saniha -e- Karbala 5 





Magar Sana 61 Me Jab Yazid Ki Bari Aayi To Aap 
Radiallahu Ta'ala Anho Ne Talwaar Khinch Li ? 


Hazrat Data Ganj Bakhsh Syed Ali Hajweri 
Rehmullah Apni Maya Naaz Kitaab Kashf Ul Mahjoob 
Me Farmate Hai : 


Yani Jab Tak Hag Zahir Tha Imaam Husain Radiallahu 
Ta'ala Anho Haq Ke Tabeh Rahe. Magar Yazid Ke 
Daur Me Haq Rukhsat Ho Gaya To Aap Radiallahu 
Ta'ala Anho Ne Talwaar Khich Li 


(Kashf Ul Mahjoob Safah 76) 


Sayyiduna Imaam Husain Radiallahu Ta'ala 
Anho Ka Amal Is Baat Ka Zinda Sabut Hai Charo 
Khulfa Rashdeen Aur Hazrat Ameer Muawiyah 
Radiallahu Ta'ala Anho Me Se Har Ek Ke Sath Imaam 
Aali Magam Muttfig The. Isiliye Unke Tabeh Rahe 
Aur Un Se Wazifa Bhi Oabool Farmate Rahe. Magar 
Yazid Se Muttfig Na The Isliye Uske Khilaaf Uthh 
Khade Hue. 

Kufiyon Ki Taraf Se Khutoot 





Kufa Ke Shio Ne Hazrat Imaam Husain 
Radiallahu Ta'ala Anho Ki Khidmat Me Beshumar 
Khat Likhe Aur Arz Kia Ke Aapko Kufa Me Tashrif 
Laaye Aap Hi Humaare Ameer Hai. Humne Yaha Ke 
Hukmraano Ki Ita'at Chhodh Rakhi Hai Aur Kufa Ke 
Wali Numaan Bin Bashir Ke Pichhe Jumuah Tak Ada 
Nahi Karte 


(356 2? uie ah tt 2332 2 Lue e) 
PARIS dhl ep dl JI GAN fol tad 
d65 8E malela glad!) 

Jilaul Uyoon Mein Wajeh Taur Par Likha Huwa 
Hai Ke 
4355 Jal lene 9 lege l gl lt JL o 
Yaani Yeh Khat Tamaam Husaini Shio Ki Taraf Se 
Hai 
(3564 Wad" ee) 


Yazid Ne Hukumat Sambhalte Hi Ahle Madina 
Se Bait Ka Mutlbah Kia. Khususan Sayyiduna Imaam 
Husain Radiallahu Ta'ala Anho Aur Sayyiduna Sidiq E 

Akbar Ke Nawase Hazrat Abdullah Bin Zubair 
Radiallahu Ta'ala Anho Se Bait Lene Par Zayda Zor 
Dia Take Un Dono Mautbar Hastiyon Ke Bait Kar 
Lene Ke Bad Baaqi Ahl Madina Ke Liye Bait Ka Rasta 
Aasan Ho Jaye. Magar Un Dono Mugaddas Hastiyon 
Ne Bait Na Ki Balke Rato Raat Madina Taiba Se Nikal 
Kar Makka Sharif Chale Gaye. 


L es Ta Wd a a an Jl baksa JANG PA Crd as 


LG ida GU Jas 
(19873 ge Wl De 


Sahaba E Kiram Allaimurrizwan Se Mashwara 





Kufa Ke Shio Ki Taraf Se Is Qadr Be Tahasha 
Khutut Aane Ke Bad Imaam E Aali Muqaam 
Sayyiduna Husain Radiallahu Ta'ala Anho Jaisi 
Zimmedar Hasti Ke Pass Labaik Kahne Ke Siwa Koi 
Chara Na Tha. Magar Phir Bhi Aap Radiallahu Ta'ala 
Anho Ne Sahaba E Kiram Aur Akabir E Ummat 
Allaimurrizwan Se Mashwara Farmaaya Aur Unhe 
Kufiyo Ke Khutut Ke Ambar Dikhaye. 


Iske Bawajood Sahaba E Kiram Allaimurrizwan 
Balke Baz Ahle Baite Athaar Ne Bhi Aap Radiallahu 

Ta'ala Anho Ko Kufa Jaane Se Mana Farmaya. Mana 
Karne Walo Me Hazrat Abdullah Bin Umar, Hazrat 
Abdullah Bin Abbas, Imaam Aali Magaam Ke Bhai 
Hazrat Muhammad Bin Hanfiya, Hazrat Jabir, Hazrat 
Abu Saueed Aur Hazrat Abu Bakar Bin Abdul Rehman 
Bin Haris Allaimurrizwan Jaisi Hasityah Shamil Thi. 
In Buzurgo Ke Bayanat Kitabo Mein Maujood hai, 
Dekhiye: 
(97 PASC IAT BU Fl AAN ITS GAN EWA) 
Maslan Nabiye Karim Sallallaho Ta'ala Alaihi 
Wasallam Ke Sage Chachazad Bhai Aur Sayyiduna 
Imam Husain Radiallahu Ta'ala Anho Ke Chacha 
Hazrat Abdullah Bin Abbas Ka Yeh Farmaan 
Mulahijza Farmaye. 


Aap Radiallahu Ta'ala Anho Farmate Hain: 
ho Y Stas Ball gab IE AGG ee oe OG 
“Jaba SUN AS Tigi as, 
(1667 BU ls A N97 967 ASEAN) 


Yani Mere Pass Husain Aaye Aur Iraq Jane Ke Bare 
Me Mujh Se Mashwara Liya. Maine Kaha Ke Mera 
Bas Chale To Main Aapko Sar Ke Baalo Se Pakad 
Kar Iraq Jane Se Rok Dun. Aap Kaha Jana Chahte 

Hai ? Us Oaum Ki Taraf Jisne Aapke Walid Majid 
Ko Shaheed Kia Aur Bhai Ko Khanjar Mara. 


(Al Musnif Jild 15 Safah96 97, Al Bidaya Wa 
Nihaya Jild 8 Safah 166) 


Sayyiduna Imaam Husain Radiallahu Ta'ala 
Anho Ke Bhai Muhammad Bin Hanfiyah Radiallahu 
Ta'ala Anho Ne Mashwara Dia Ke Aapka Iraq Jana 
Durust Nahi Magar Imaam E Husain Radiallahu Ta'ala 
Anho Ne Unka Mashwara Qabool Na Farmaya. Iske 
Bad Muhammad Bin Hanfiyah Radiallahu Ta'ala Anho 
Ne Apni Aulad Ko Sath Jaane Se Rok Dia Jiski Wajah 
Se Sayyiduna Imaam Husain Radiallahu Ta'ala Anho 
Apne Bhai Muhammad Bin Hanfiyah Se Naraz Ho 
Gaye 

(Al Bidaya Wa Nihayat Jild 8 Safah 172) 


Sharai Masail 





Zaalim Hukmraan Ke Khilaaf Karwayi Karna 
Sharan Farz Nahi Balke Haq Wazeh Karne Ke Bad Us 
Se Jaan Chhuda Kar Khamosh Ho Jane Ki Ijazat Hai. 
Is Ijazaat Ko Shariat Ki Zubaan Me Rukhsat Kaha Jata 
Hai. Uske Bar Aks Agar Koi Buland Himmat Aur 

Buland Rutba Shakhsiyat Zalim Hukmraan Ke Khilaaf 
Datt Jaye To Shariat Is Baat Ki Bhi Ijazat Deti Hai. 
Zalimo Ke Khilaaf Datt Jane Ki Is Ijazat Ko Shariat Ki 
Zubaan Me Azimat Kaha Jata Hai. Azimat Ka Ma'ani 
Hai "Mazbut Aur Pukhta Irada". 


Sahaba E Kiram Alaihimurrirzwan Ne Imaam E 
Aali Mugaam Radiallahu Ta'ala Anho Ko liraag Jane 
Se Manah Farmaya. Wo Rukhsat Par Amal Karne Ko 
Tarjih De Rahe The. Uske Bar Aks Sayyiduna Imaam 
Hussain Radiallahu Ta'alaa Anho Ne Iraaq Jana 
Pasnad Farmaya. Aap Apne Magaam Aur Martabe Ke 
Lihaaz Se Azimat Ko Tarjih De Rahe The. Dono Taraf 
Ke Faisle Me Ki Aib Nahin. Yeh Bhi Hag Hai Aur Wo 
Bhi Haq Hai. Ijtehadi Masail Me Ikhtlaaf Ho Jana Koi 
Badi Baat Nahin. 


Shia Hazraat Sahaba E Kiram Alaihimurrirzwan 
Par Tangid Karte Hue Kahte Hai Ke Unhone Imaam 
Pak Radiallahu Ta'ala Anho Ka Sath Kyon Na Dia ? 
Iske Bar Aks Kharji Hazrat Imaam Husain Radiallahu 
Ta'ala Anho Par Tanqid Karte Hue Kahte Hai Ke 
Manah Karne Ke Bawajood Kyon Na Aye. 


Al Humdullilah Humne Sabit Kar Dia Ke Shia Aur 
Harji Dono Be Adab Aur Gustaakh Hai Aur Imaam 

Husain Aur Sahaba E Kiram Allahirrizwan Dono Hag 
Hai. 


Dusri Baat Yeh Hai Ke Sayyiduna Imaam Husain 
Radiallahu Ta'ala Anho Ko Malum Tha Ke Khwah 
Kufa Jaye Ya Makka Sharif Me Rahe. Jaam E 
Shahadat Nosh Karna Humara Mugaddar Hai. Magar 
Aap Radiallahu Ta'ala Anho Ne Makka Sharif Me 
Shaheed Hokar Yazid Ko Makka Ki Behurmati Karne 
Ka Mauga Na Dia. Balke Kufa Ki Taraf Badh Kar 
Shahadat Ko Gale Lagaya. 


Chunanche Allama Ibn Kaseer Likhte Hai Ke Imaam 
Paak Radiallahu Ta'ala Anho Ne Farmaya : 


aa ant) deha Jadi oe YI Sas) Sa ia Sy a 


Yani Mera Kisi Dusri Jagah Par Qatal Hona Is Se 
Zayda Behtar Hai Ke Main Makka Me Qatal Kia Jao 
Aur Makka Ki Behurmati Ho 


(Al Bidaya Wal Nihaya Jild 8 Safah 172) 


Tisri Baat Yeh Hai Ke Kufa Ke Shio Ne Jis Qadr 
Khutut Likhe The Agar Sayyiduna Imaam Husain 
Radiallahu Ta'ala Anho Ab Bhi Zalim Hukmraan Ke 
Khilaaf Awami Dawat Ko Qabool Na Farmate To Kufi 
Log Qayamat Ke Din Imaam Pak Ke Khilaaf Bayan 

Bazi Kar Sakte The. Lihaza Aap Radiallahu Ta'ala 
Anho Ne Apni Jimedaari Nibhana Zaroori Samja. 


Chothi Baat Yeh Hai Ke Mukammal Sujh Bujh 
Aur Mashware Ke Bad Jab Aapne Ek Azm Aur Irada 
Kar Liya To Apne Azm Par Datt Gaye. ALLAH Par 
Tawakkal Karne Walo Ka Yahi Tariga Huwa Karta 
Hai. ALLAH Karim Farmata Hai : 


Unse Mashwara Karein Aur Jab Koi Azm Kar Le To 
ALLAH Par Tawkal Karte Hue Datt Jaye 


(Al Imraan 159) 


Panchavi Baat Yeh Hai Ke Sahaba E Kiram 
Alaihimurrirzwan Ke Mashware Ko Aap Radiallahu 
Ta'ala Anho Ne Mukmal Taur Par Nahi Phenka Balke 
Pehle Ahtiyaatan Apne Chachazaad Bhai Hazrat 
Muslim Bin Aqeel Radiallahu Ta'ala Anho Ko Kufa 
Bheja Take Agar Kufa Wale Hazrat Muslim 
Radiallahu Ta'ala Anho Se Bewafai Kare To Unka 
Sharai Taur Par Moonh Band Ho Jaye Aur Agar Wafa 
Karein To Sahaba E Kiram Alaihimurrirzwan Ko 
Mutmain Kia Ja Sake. 

Hazrat Muslim Bin Agil Ki Rawaangi 





Sayyiduna Imaam Husain Radiallahu Ta'ala 
Anho Ne Kufa Ke Halaat Ka Jaiza Lekar Ittela Dene 
Ke Liye Apne Chachazaad Bhai Aur Behnoyi Hazrat 
Muslim Bin Aqil Radiallahu Ta'ala Anho Ko Rawana 
Farmaya. Jab Wo Kufa Pohche To Taqriban 12 Hazaar 
Kufiyon Ne Aapke Hath Mubarak Par Bait Karli 


(Al Asaba, Jild1, Safa322) 


Aapne Halaat Se Mutmain Hokar Sayyiduna 
Imaam Husain Radiallahu Ta'ala Anho Ko Ittelah Di 
Ke Kufa Ke Haalat Humare Liye Saazgaar Hai. Aap 
Jald Tashrif Le Aayein. 


Us Waqt Kufa Ke Wali Nauman Bin Bashir The. Jab 
Yeh Itteah Sayyiduna Imaam Husain Radiallahu Ta'ala 
Anho Ko Pohch Gayi To Kufa Me Hukumat Ke 
Hamiyon Ne Kufa Ke Wali Tak Hazrat Muslim Bin 
Aqil Radiallahu Ta'ala Anho Ke Khilaaf Shikayat 
Pochayi Magar Kufa Ke Wali Nauman Bibn Bashir Ne 
Narmi Se Kaam Liya Aur Hazrat Muslim Ke Khilaaf 
Koi Karwayi Na Ki. Is Par Hukumat Ke Hamiyon Ne 
Yazid Ko Is Surat E Haal Se Agah Kar Dia. Yazid Ne 

Fauran Nauman Bin Bashir Ko Bar Taraf Kar Dia Aur 
Uski Jagah Busra Ke Wali Abdulah Bin Ziyad Ko 
Kufa Ki Jimedaari Bhi Sonp Di. 


Hazrat Muslim Bin Agil Ne Hazrat Haani Bin 
Arwa Ke Ghar Me Oayaam Kar Rakha Tha. Tamaam 
Kufiyon Ne Hukumat Ke Khauf Se Hazrat Muslim Bin 
Agil Ka Sath Chhod Dia Aur Ibn Ziyaad Ne Hazrat 
Muslim Aur Haani Bin Arwa Radiallahu Ta'ala 
Anhuma Ko Shaheed Kar Dia 


(Tabgaat E Ibn Saad Jild 4 Safah 29 Tahat Agil 
Bin Abi Talib) 


Idhar Sayyiduna Imaam Husain Radiallahu Ta'ala 
Anho Ko Is Wagiah Ki Koi Khabar Na Thi. 


Sayyiduna Imaam Husan Radiallahu Ta‘alaa 
Anho Ki Rawangi 





Haalat Ko Saazgaar Samjate Hue Hazrat 
Sayyiduna Imaam Husain Radiallahu Ta'ala Anho 
Tagriban Assi (80) Afraad Ka Qafila Lekar Kufa Ki 
Taraf Rawana Hue. Yeh Waqiah 3 Zilhajj Sana 60 
Hijri Ka Hai. Idhar Us Roz Hazrat Muslim Bin Aqil 

Radiallahu Ta'ala Anho Ko Shaheed Kar Dia Gaya 
Tha. 


Kufa Jate Wagt Raste Me Imaam Husain 
Radiallahu Ta'ala Anho Ko Hazrat Muslim Bin Agil Ki 
Shahadat Ki Afsos Nak Khabar Mili. Usi Raste Me 
Mukhtalif Logo Se Mulagat Bhi Hui. Unme Bashir Bin 
Galib, Abdullah Bin Matih Aur Ahl Bait Ke Madah 
Aur Mashoor Shayar Farzadak Khas Taur Par Oabil E 
Zikr Hai. Un Sab Ne Sayyiduna Imaam Husain 
Radiallahu Ta'ala Anho Ko Aagey Jane Se Manah 
Farmaya. Farzadak Ne Kaha Ke Kufa Walo Ke Dil 
Aapke Sath Hai Magar Unki Talwarein Yazid Ke Sath 
Hai. 

Yeh Halaat Sunne Ke Bad Imaam Husain 
Radiallahu Ta'ala Anho Ke Sathiyon Me Mukhtlif 
Khayalat Paida Ho Gaye. Ek Martaba Aap Radiallahu 
Ta'ala Anho Ne Bhi Wapsi Ka Irada Zahir Farmaya. 
Lekin Hazrat Muslim Bin Agil Radiallahu Ta'ala Anho 
Ke Bhai Ne Farmaya Ke Hum Hargiz Wapas Nahin 
Jayege. Tawil Guftagu Ke Bad Yahi Tay Paya Ke Kufa 
Jana Chatye. Jab Qafila Kufa Ke Qarib Pohcha To 
Hoor Bin Yazid Se Mulagat Hui. Hoor Ke Sath Ek 
Hazar Fauji Sawaar The. Usne Imaam Husain 
Radallahu Ta'ala Anho Se Arz Kia Ke Main Aapka 

Khair Khwah Aur Wafadar Hun Magar Sarkari 
Mulazmat Meri Majboori Hai. Mujhe Ibne Ziyaad Ne 
Aapko Girftaar Karke Uske Pass Lane Ka Hukm Dia 
Hai. Main Apke Adab Wa Ahtraam Ki Wajh Se Aapko 
Girftaar Nahi Karta. Lekin Aap Bhi Mere Haal Par 
Meharbaani Farmaye Aur Kufa Me Dakhil Na Ho. 


Majburan Sayyiduna Imaam Husain Radiallahu Ta'ala 
Anho Ko Kufa Me Dakhil Hone Ki Bajaye Qarib Hi 
Maidan Karbala Me Padao Dalna Pada. 


Abdullah Bin Ziyaad Ne Ahle Bait Athaar Jad 
Wa Allaihissallato Wassalam Se Jung Karne Ke Liye 
Amr Bin Saad Ko Ek Hazaar Muslah (Aslahe ke Saath) 
Ghud Sawaro Ke Lashkar Ka Ameer Bana Kar Bheja. 
Ibn Ziyaad Ne Bad Me Mazid Komak Bhi Bheji Aur 
Uske Lashkar Ke Tadaad Tagqriban 22 Hazaar Tak 
Pohch Gayl. 


Ginti Ke Muqdas Afraad Ka Mubgqala Karne Ke 
Liye Is Latadaad Lashkar Ka Pohch Jana Un 
Lashkariyon Ki Buzdili Aur Ahle Bait E Athaar 
Allaihimurrizwan Ki Azmat Wa Shuja'at Ka Zinda 
Sabut Hai. Phir Ispar Bhi Bas Nahin. Kufi Fauj Ko Is 
Qadr Khauf Tha Ke Itani Kashrat Ke Bawajood 
Bagaida Jungi Tadbirein Aur Hikmat Amliyah 

Ikhtiyaar Ki Gayi. Tin Din Tak Pani Band Kar Dia 
Gaya. 

Sayyiduna Imaam Husain Radiallahu Ta'ala 
Anho Kisi Surat Bhi Jung Nahi Karna Chahte The Aur 
Khususan Talwar Chalane Me Pehl Karne Ka Sawaal 
Hi Paida Nahi Hota Tha. Lekin Jo Halaat Nazar Aa 
Rahe The Un Halat Me Mukhalifin Par Hujjat Qayam 
Karne Ki Garz Se Aapne Farmaya Meri Tin Bato Me 
Se Koi Ek Baat Taslim Karlo. 


1 Mujhe Musalmano Ke Khilaf Ladne Ki Bajaye 
Islami Sarhado Par Jakar Kufaar Ke Khilaaf Jihaad 
Karne Do. 


2 Ya Mujhe Madina Sharif Jane Do. 


3 Ya Yazid Se Meri Mulaqat Kara Do. Taake Main Us 
Se Khud Baat Karke Masalehat Ki Surat Nikaal Sakun. 


(Al Asaba, Jild1, Safa333; Al Bidaya Wan Nihaya, 
Jild8, Safa204) 


Amr Bin Saad Ne Yeh Teen Batein Ibn Ziyaad 
Tak Pohcha Di. Magar Ibn Ziyaad Ne Un Me Se Ek 
Baat Ko Bhi Qabool Na Kia Aur Imaam Husain Se 
Bait Ka Mutlbah Karta Raha. Imaam Husain 
Radiallahu Ta'ala Anho Ne Bait Se Inkaar Farma Dia 
Jis Par Kufiyon Ne Jung Chhedh Di. 

Sayyiduna Imaam Husain Radiallahu Ta'ala 
Anho Aur Aapke Sathi Raato Ko Namaz Padte, 
Astagfaar Aur Duayein Karte Aur ALLAH Ki Bargah 
Me Aajzi Paish Karte Rahte The Aur Dushmano Ke 
Ghode Unke Ird Gird Ghumate Rahte The 


(Al Bidaya Wa Nihayat Jild 8 Safah 185) 


10vi Muharram Ko Sayyiduna Imam Husain 
Radiallahu Ta'ala Anho Ne Ghusl Farmaya Aur 
Zarbdast Khushboo Lagayi Aur Baz Dusre Sathiyon 
Ne Bhi Ghusl Farmaya, Ghusl Khane Ke Taur Apr Ek 
Alag Khaima Maujud Tha. 

(Al Bidaya Wa Nihayat Jild 8 Safah 185) 

Humne Yeh Baat Bahawala Likh Di Hai. 
Jung Shuru Hui. Karbala Ke Ird Gird Ke Musalmano 
Ko Jab Is Jung Ki Khabar Hui To Bahut Se Log 
Sayyiduna Imaam Husain Radiallahu Ta'ala Anho Ka 
Sath Dene Ke Liye Maidan E Jung Me Aa Gaye Aur 
Imaam Pak Par Apni Jaanein Ourbaan Karde. 
Sayyiduna Hazrat Hoor Bin Yazid Radiallahu Ta'ala 
Anho Ne Bhi Yazidi Lashkar Ko Khairabad Kah Dia 
Aur Sayyiduna Imaam Husain Se Pehle Jaam E 
Shahadat Naush Farmaya 


(Al Bidaya Wa Nihaya Jild 8 Safah 188) 

Jung Ke Dauran Jab Zuhar Ki Namaz Ka Wagt 
Aaya To Sayyiduna Imaam Husain Radiallahu Ta'ala 
Anho Ne Farmaya Ke Dushmano Se Kaho Ke Jung 
Rok De Taake Hum Namaz Ada Kar Sakein. 


(Al Bidaya Wa Nihaya Jild 8 Safah 190) 


Aapne Apne Sathiyon Samet Namaz E Khauf Ada 
Farmayi. 

Sayyiduna Imaam Imaam Husain Radiallahu 
Ta'ala anho Ke Sautele Bhai Aur Maula Ali Radiallahu 
Ta'ala Anho Ke Shehzade Hazrat Abubakar Bin Ali, 
Hazrat Umar Bin Ali, Hazrat Usman Bin Ali Aur 
Hazrat Abbas Bin Ali Alaihimurrirzwan Bhi Bari Bari 
Shahadat Se Sarfraz Hue. Maula Ali Radiallahu Ta'ala 
Anho Ke Un Tamaam Shehzado Ke Naam Shio Ki 
Apni Kitaab Jalaa Ul Uyun Ke Safah 414 Par Aur 72 
Tare Ke Safah 98,107, 111 Par Maujood Hai Aur Ahle 
Sunnat Ki Kitab Al Bidaya Wa Nihaya Jild 8 Safah 197 
Wagera Par Bhi Maujud Hai Magar Shia Hazrat Un 
Shohda Ke Nam Tak Lena Gawara Nahi Karte. Hazrat 
Abdullah (Ali Asgar) Jo Sheer Khwar Bachhe The. 
Imaam Husain Radiallahu Ta'ala Anho Ke Khaime Ke 
Darwaze Par Unhe Apni Godh Me Lekar Bethhe. Unhe 
Bose Dene, Al Wida Kahne Aur Apne Ghar Walo Ko 
Wasiyat Karne Lage. Bani Asad Ke Ek Zalim Shakhs 

Ne Jiska Naam Ibn Maugdul Naar Tha, Unhe Tir Mar 
Dia Jo Unki Gardan Mubaarak Me Aakar Laga Aur 
Nanhe Shehzade Ne Jaam E Shahadat Naush Kar Liya. 


(Al Bidaya Wa Nihayat Jild 8 Safah 194) 


Bil Aakhir Sayyiduna Imaam Husain Radiallahu 
Ta'ala Anho Ne Kufiyon Ke Lashkar Ka Tanha 
Mugabala Farmaya. Apne Kaseer Ul Tadaad Bhaiyon, 
Jigar Ke Tukdo Aur Humrahiyo Ki Shahadat Ka 
Manzar Apni Mubarak Aankho Se Dekh Chukane Ke 
Bawajood Sayyiduna Imaam Husain Sabar Wa 
Istgaamat Ka Paikar The. Himmat Wa Shuja'at Ki Wo 
Mishaal Oayam Farmayi Ke Jis Taraf Bhi Aapka 
Ghoda Badta Tha Aap Dushmano Ko Gajar Muli Ki 
Tarah Katate Chale Jate The. Jab La Taadad Kufiyon 
Ko Ghayal Kar Chuke To Kufiyon Ne Socha Ke Is Se 
Pehle Ke Yeh Fard E Wahid Hum Hazaro Ka Khoon 
Kar Dale Mil Kar Hamla Karna Chaiye. Chunache Un 
Sab Ne Yak Baaragi Teero Ki Barsat Kardi. Sayyiduna 
Imaam Husain Radiallahu Ta'ala Anho Ne Jaam E 
Shahadat Naush Farmaya Aur Aapka Jism E Athar 
Sawari Ki Pusht Se Zamin Par Aa Gaya. Sinaan Bin 
Amar, Ya Shayad Khauli Bin Yazid, Ya Shayad Shamr 

Bin Zill Joshan Ne Aage Bardh Kar Aap Radiallahu 
Ta'ala Anho Ke Sar Muarak Ko Tan Se Juda Kar Dia 


(Al Bidaya Wa Nihaya Jild 8 Safah 195) 


Sayyiduna Imaam Husain Radiallahu Ta'ala 
Anho Ne Dus (10) Muharram Sana Hijri 61 Jumuah 
Ke Din Shahadat Pai. Aapki Umar Sharif Chhappan 
Saal Panch Mah Panch Din Thi. 


Karbala Me Sayyiduna Imaam Husain Radiallahu 
Ta'ala Anho Ke Bahattar Sathi Shaheed Hue Jabke 
Yazidi Fauj Ke 88 Afraad Qatl Hue 


(Al Bidaya Wa Nihaya Jild 8 Safah 197) 


Maidan E Karbala Se Bach Kar Aane Walo Me 
Sirf Ek Naujawan Hazrat Sayyiduna Imaam Zainul 
Abadeen Radiallahu Ta'ala Anho The Jo Tabiyat 
Mubarak Ki Nasazi Ki Wajh Se Jung Me Sharik Na Ho 
Sake The. Baqi Sab Ahl Bait Athaar Khawatin Thi. Jin 
Me Hazrat Sayyiduna Zainab Radiallahu Ta'ala Anha 
Ka Naam Nami Ism Girami Sare Fehrist Hai. Aap 
Sayyiduna Imaam Husain Radiallahu Ta'ala Anho Ki 
Sagi Behan Thi. 

Wagiah Karbala Ke Baad 





Ibne Ziyaad Ne Aapke Sar Mubaarak Ko Kufa 
Ke Bazar Me Phiraya. Kufa Ke Shio Ne Ro Ro Kar 
Kohram Barpa Kar Dia. Shio Ki Apni Kitabo Me 
Likha Hai Ke Kufa Walo Ko Rota Hua Dekh Kar 
Sayyiduna Imaam Zainul Abadeen Radiallahu Ta'ala 
Anho Ne Farmaya Ke Yani Yeh Sab Khud Hi Humare 
Oatil Hai Aur Khud Hi Hum Par Ro Rahe Hai 


(Ahtijaj Tibrasi Jild 2 Safah 29) 


Hazrat Syeda Tahira Zainab Salwatullah Ala 
Jadha Wa Aaliya Ne Farmaya Ke Tum Log Mere Bhai 
Ko Rote Ho ? Aisa Hi Sahi Rote Raho. Tumhe Rote 
Rahne Ki Khuli Chhutti Hai. Kasrat Se Rona Aur Kam 
Hasna. 


Yaginan Tum Ro Kar Apna Kana Pan Chhupa Rahe 
Ho. Jab Ke Yeh Be Izzati Tumahra Mugdar Ban Chuki 
Hai. Tum Aakhri Nabi Ke Lakhte Jigar Ke Oatal Ka 
Daagh Aansoo Se Kaise Dho Sakte Ho Jo Risalat Ka 
Khazana Hai Aur Ahl Jannat Ke Jawano Ka Sardar 
Hai. 

(Ahtijaaj Tabrasi Jild 2 Safah 30) 


Saniha -e- Karbala 23 





Isi Tarah Shia Ki Kitaab Majalis Ul Mominin Me 
Likha Hai Ke Kufa Ke Log Shia The 


(Majalis Ul Mominin Jild 1 Safah 56) 


Iske Bad Ibn Ziyaad Ne Aap Radiallahu Ta'ala 
Anho Ke Sar Mubarak Ko Aseeran E Ahl Bait Ke Sath 
Shimr Ki Nigraani Me Yazid Ke Pass Sham Bhej Dia. 
Yazid Ne Jab Sar Mubarak Ko Dekha To Bahut Roya 
Aur Apne Muh Par Tamache Mare 

(Shio Ki Apni Mautbar Kitaab Jalaa Ul Uyun 
Safah 445) 

Sayyiduna Imaam Husain Radiallahu Ta'ala 
Anho Ki Shahadat Par Yazid Roya Aur Aapke Oatilo 
Par Laanat Bheji. 

(Al Bidaya Wa Nihaya Jild 8 Safah 199) 

Yazid Ne Ahl Bait Athaar Ki Muqdas Khawatin 
Radiallahu Ta'ala Anhum Ko Apne Ghar Darul Khilafa 
Me Bheja. 

Yazid Ke Ghar Ki Khawatin Ne Unka Istqbaal Kia Aur 
Yazid Ke Ghar Walo Ne Tin Din Tak Rone Dhone Aur 
Nauha Karne Ka Silsila Jari Rakha 

(Al Bidaya Wa Nihaya Jild 8 Safah 202) 


In Tamaam Niyabat Se Malum Huwa Ke Imaam 
Husain Radiallahu Ta'ala Anho Ke Qatil Bhi Shia The 

Aur Matam Ki Ibtedah Karne Wale Bhi Shia The Aur 
Un Matam Karne Walo Me Yazid Aur Uska Khandan 
Bhi Shamil Tha. 


Ab Agar Imam Husain Radiallahu Ta'ala Anho 
Ke Gham Me Rone Ya Matam Karne Se Bakhshish Ho 
Jati Hai To Phir Bakhshish Ka Certificate Kufiyo Ko 
Bhi Mil Jayega Aur Yazid Ko Bhi Mil Jayega. 


Yazid Ne Aap Radiallahu Ta'ala Anho Ke Sar 
Mubarak Ko Aur Ahl Bait E Athar Allaihimurrizwan 
Ko Madina Sharif Me Apne Nayab Amar Bin Saeed 
Ke Pass Bheja Aur Usne Sar Mubarak Ko Kafan De 
Kar Jannat Ul Bagi Me Syedatul Nisa Fatimah Zahra 
Radiallahu Ta'ala Anho Ke Pehlu Me Dafan Kar Dia 


(Tabgaat Ibn Saad Jild 5 Safah 176 Al Bidaya 
Wa Nihaya Jild 8 Safah 211) 


Goya Dhadh Mubarak Karbala Me Aur Sar Mubarak 
Madina Munawara Me Dafan Hai. 


Sayyiduna Imaam Husain Radiallahu Ta'ala 
Anho Ki Shahdat Ke Bad Madina Sharif Ke Logo Ne 
Yazid Ke Khilaaf Bagawat Kardi. Madina Sharif Ke 
Logo Ne Kaha Ke Hum Ne Yazid Ki Ita'at Ko Is Tarah 
Utaar Kar Phenk Dia Hai Jis Tarah Yeh Jutta. Yaha 
Tak Ke Ek Jagah Par Jutto Ka Dher Lag Gaya. Yazid 

Ki Fauj Ne Behayayi Ki Inteha Kardi. Imaam Zahri 
Rahimahullahu Ta’ala Ka Bayan Hai Ke Yazid Ki Fauj 
Ne Saat Sau Sahaba E Kiram Ko Shaheed Kar Dia Jin 
Me Muhajirin Aur Ansaar Shamil The Un Ke Ilawa 
Dus Hazaar Mawali,Azaad Aur Gulaam Tabaeen 
Shaheed Kar Diye Jinhe Main Nahi Pehchanta. 


(Al Bidaya Wa Nihaya Jild 8 Safah 229) 


Taarikh Ki Kitabo Me Is Waqiah Ko Hira Ke 
Naam Se Yaad Kia Jata Hai Aur Isme Koi Shak Nahi 
Ke Yeh Waqiah Karbala Ke Waqiah Se Bhi Badh Kar 
Zalimana Hai. Aur Yeh Wagiah Sahaba E Kiram 
Allaihimurrizwan Ki Azmat Aur Ahle Bait Se Unki 
Mahabat Ka Muh Bolta Sabut Hai Isliye Shia Hazraat 
Karbala Ke Bad Ke Waqiah Ki Tafsil Bayan Karne Se 
Gurez Karte Hai. 


Matam Ki Ibtedah 





Sayyiduna Imaam Husain Radiallahu Ta'ala 
Anho Ne Apni Shahadat Se Pehle Wasiyat Farmayi 
Thi Ke Meri Shahadat Ke Bad Matam Na Kia Jaye 


(Al Bidaya Wa Nihaya Jild 8 Safah 158) 

Aap Padh Chuke Hai Ke Matam Ki Ibtedah 
Yazid Aur Uske Ahl Khana Ki Taraf Se Usi Waqt Kar 
Di Gayi Thi, Lekin Bad Me Matam Ko Baqaida 
Mazhabi Ibaadat Ke Taur Par Ek Shia Hukmran 
Mauizudaula Ne Bagdaad Me Sana Hijri 352 Me Raij 
Kia Aur Dus (10) Muhrram Ko Bazaar Band Karke 
Matam Karne Aur Muh Par Tamache Marne Ka Hukm 
Dia. Aur Shia Ki Khawatin Ko Chehare Par Kalak 
Malne, Sina Kobi Aur Nauha Karne Ka Hukm Dia. 
Ahl Sunnat Un Logo Ko Manah Karne Me Kamyaab 
Na Ho Sake Isliye Ke Hukmraan Shia Tha 

(Shio Ki Kitaab Muntahi Ul Aamal Jild 1 Safah 
452, Tatmiya Tul Muntaha Safah 1391 Aur Ahl 
Sunnat Ki Kitaab Al Biddaya Wa Nihaya Jild 11 
Safah 260) 


Sirf Rona Jaiz Hai Ya Nahin ? 





Baaz Awam Yeh Samjate Hai Ke Sirf Matam 
Karna Hi Manah Hai. Unke Khayal Me Rone Dhone 
Ki Had Tak Gham E Husain Manana Jaiz Balke Kaare 
Sawaab Aur Bakhshish Ka Jariya Hai. 


Iska Jawaab Achhi Tarah Samjh Lijiye: 


Saniha -e- Karbala 27 





Kisi Pyaare Ki Wafaat Par Wagti Taur Par Rona 
Aa Jana Mahbbat Aur Reham Ke Jazbe Ka Natija Hai 
Aur Yeh Bilkul Durusat Aur Jaiz Hai. Yahi Wo Rona 
Hai Jis Ki Ahadees Me Saaf Ijazat Maujood Hai 
Khawa Faut Hone Wala Koi Bhi Ho. 


Lekin Har Saal Ke Bad Rone Rulane Bethh Jana Ek 
Ajeeb Harkat Hai. Yeh Kaam Na Apno Ke Haq Me 
Jaiz Hai Aur Na Dusro Ke Haq Me. 


Is Dunia Me Har Kisi Ke Behan Bhai, Ma Baap 
Aulaad Aur Ristadar Faut Hote Rahte Hai, Murshid 
Aur Ustaad Faut Hote Rahte Hai, Un Sab Ke Liye Esal 
E Sawaab Ka Silsila Zindagi Bhar Jari Rahta Hai 
Magar Saal Ke Saal Rone Ka Dhanda Nahi Kia Jata. 


Waqiah Hirra Me Madina Munawara Me 700 
Sahaba E Kiram Aur Dus 10 Hazaar Tabaeen 
Allaihimurrizwan Ka Qatl E Aam Huwa. Hazrat 
Sayyiduna Ali Murtaza Radiallahu Ta'alaa Anho Ko 
Ramzan Sharif Me Bhuke Pyaase Shaheed Kar Dia 
Gaya. Hazrat Usmaan Gani Radiallahu Ta'ala Anho Ko 
Chalis Din Tak Unke Ghar Me Mahsur Karke Aur 
Unka Pani Band Karke Pyaas Ki Halat Me Shaheed 
Kar Dia Gaya. Hazrat Umar Farooq Radiallahu Ta'ala 
Anho Ko Masjid E Nabwi Me Namaz Padte Hue 
Chhura Mar Kar Shaheed Kar Dia Gaya. Zulm Ki Yeh 


Saniha -e- Karbala 28 





Dastanein Ek Se Bad Kar Ek Hai. Unme Se Kisi Ek Ke 
Mauga Par Hum Saal Ke Saal Na Matam Karte Hai 
Aur Na Rote Hai. 


Sab Kuchh Chhod Dijiye. Ahadees Me Aata Hai 
Ke Dunia Ka Sab Se Taarik Din Tha Jis Din Habib 
Karim Sallallaho Ta'ala Alaihi Wasallam Is Dunia Se 
Rukhsat Hue. Agar Har Saal Gham Manana Aur Rona 
Rulana Jaiz Hota To ALLAH Ki Azmat Ki Oasam 12 
Rabbi UI Awam Ko Har Saal Is Dunia Me Kohraam 
Barpa Karta. Ab Hum Har Saal Milaad E Mustafa 
Sallallaho Ta'ala Alaihi Wasallam Ki Khushi To 
Zaroor Manate Hai Magar Ain Usi Din Huzur Karim 
Sallallaho Ta'ala Alaihi Wasallam Ka Wisaal Sharif 
Bhi Huwa Tha Hum Uski Wajh Se Na Matam Karte 
Hai Na Hi Sirf Rote Hai. 


Ahle Sunat Par Imaam Husain Se Adam E 
Mahabbat Ka I1zaam Lagane Wale Gaur Kare Ke Ahle 
Sunnat Ki Mustafa Karim Sallallaho Ta'ala Alaihi 
Wasallam Ke Sath Mahbbat Ko Koi Mai Ka Laal 
Challange Nahi Kar Sakta. Aakhir Huzur Ke Wisaal 
Ke Mauqa Par Ahl Sunnat Kyun Nahi Rote ? Yaha Se 
Baat Nikhar Saamane Aa Jati Hai Ke Har Saal Rone 
Lag Jana Waqai Ek Na Maaqul Gair Sharai Harkat Hai 

Aur Jo Log Sunni Kahlane Ke Bawjood Har Saal Yeh 
Dhanda Karte Hai Unhe Rawafiz Ka Teeka Lag Chuka 
Hai. 


ALLAH Ke Pyaaro Ka Tariga Yeh Hai Ke 
Pyaaro Ki Ain Wafaat Ke Din Bhi Sabr Wa Tahmul Se 
Kaam Lete Hai Aur Aansoo Par Bhi Control Rakhne 
Ki Puri Koshish Karte Hai. Han Albata Beikhtiyaar 
Aansoo Nikal Aana Ek Alag Baat Hai. 


Sayyiduna Ali Murtaza Radiallahu Ta'ala Anho 
Mehboob Karim Sallallaho Ta'ala Alaihi Wasallam 
Ko Ghusl De Rahe The Aur Farma Rahe The : Ya 
Rasoolallah Sallallaho Ta'ala Alaihi Wasallam Mere 
Ma Baap Aap Par Fida Ho. Aapki Wafaat Se Hum 
Nabuwat, Gaib Ki Bato Aur Aasman Ki Khabaro Se 
Mehrum Ho Gaye Hai. Isi Musibat Ke Samne Dusri 
Tamaam Mushkilaat Aasan Nazar Aa Rahi Hai Aur 
Har Shakhs Us Gham Me Barabar Ka Sharik Hai. Agar 
Aap Ne Hume Sabr Ka Hukm Na Dia Hota To Betabi 
Se Manah Na Farmaya Hota To Hum Aap Par Ro Ro 
Kar Apni Aankho Ka Sara Paani Khatam Kar Dete. 
Aap Se Judai Ka Dard Aur Andwah Humesa Humare 
Sine Me Rahega. Apke Dukh Ke Samne Kisi Dusre 
Dukh Ki Koi Augat Nahin. Kya Karein, Faut Hone 

Walo Ko Wapas Nahi Bulaya Ja Sakta Aur Maut Ko 
Wapas Nahin Bheja Ja Sakta. Mere Maa Bap Fida Ho, 
Apne Rab Ke Apss Ja Kar Hume Yad Rakhna Aur 
Khud Bhi Hum Par Nazar Rakhna 


(Nahjil Balaga Safah 336 Matbuah Iraan) 


Is Khutbe Ko Bar Bar Padiye. Yeh Khutba 
Humne Mukmal Nagal Kar Dia Hai. Iske Awal Ya 
Aakhir Se Kuchh Nahi Chordha. Is Khutbe Se Saaf 
Malum Ho Raha Hai Ke Maula Ali Sher E Khuda 
Radiallahu Ta'ala Anho Ne Mehboob Ki Ain Wafaat 
Ke Mauga Par Bhi Aansoo Par Control Rakha Hai. Che 
Jaika Har Saal Ke Bad Dubara Rone Dhone Ka Kam 
Shuru Kar Dia Jaye. 


Habib Karim Sallallaho Ta'ala Alaihi Wasallam Ne 
Farmaya : 
Maut Momin Ke Liye Tohfa Hai 
(Mishkaat Safah 140) 

Aap Khud Sochiye Ke Jab Sada Si Maut Momin 
Ke Liye Tohfa Hai To Phir Shahadat Ki Maut Kitna 
Bada Tohfa Aur Kitna Bada Aijaz Hogi Aur Shaheed 
Hone Wale Ispar Kis Qadar Masrur Aur Mutmain 
Hoge. 

Mehboob Karim Sallallaho Ta'ala Alaihi Wasallam 
Farmate Hai: 


ALLAH Ki Oasam Meri Yeh Dilli Khawaish Hai 
Ke Main ALLAH Ki Rah Me Shaheed Kar Dia Jau, 
Phir Zinda Kia Jau Phir Shaheed Kar Dia Jau, Phir 
Zinda Kia Jau, Phir Shaheed Kar Dia Jau, Phir Zinda 
Kia Jau, Phir Shaheed Kar Dia Jau 

(Muslim, Bukhari, Al Mustnad Safah 235) 

Yeh Hai Us Mugaddas Hasti Ka Farmaan Jisne 
Apne Hatho Se Gulistaane Zahra Ki Aabyaari Ki Aur 
Ahle Bait Ki Tarbiyat Par Zaur E Nabuwat Sarf Kia. 
Khandaan E Nabuwat Ki Shahadat Ke In Fazail Ka 
Dusro Se Zayda Ilm Tha. Phir Unhone Apni Shahadat 
Ya Apne Pyaaro Ki Shahadat Par Kyon Na Fakhr Kia 
Hoga Aur Unhone Kyon Kar Matam Kia Hoga Aur 
Kyon Kar Har Saal Rone Ki Talim Di Hogi ? 


Ahle Sunnat Ka Tariga 





Ahle Sunnat Wa Jamat Ke Nazdik Jis Tarah 
Tamaam Sahaba, Ahle Bait Aur Digar Auliya -e- 
Kiram Ki Seerat Aur Ahwaal Ke Liye Jalse Munagid 
Karna Aur Urs Manana Jaiz Balke Musthab Aur 


Saniha -e- Karbala 32 





Sawab Ka Kaam Hai Usi Tarah Sayyiduna Imaam 
Husain Radiallahu Ta'ala Anho Aur Shohda E Karbala 
Ki Yad Me Mahafil Ka Ingaad Karna Bhi Nihayat 
Pasandida Hai. 


ALLAH Ke Payaro Ki Yaad Gunaho Ka Kafara 
Hai. Is Dauran Agar Kisi Ko Ittefaqiyah Rona Aa Jaye 
To Aise Rone Me Koi Qabahat Nahin. Lekin Taklif Ke 
Sath Jaanbujh Kar Rone Rulaane Ki Koshish Karna 
Zabrdasti Rulane Wale Qisse Ghad Ghar Kar Bayan 
Karna Aur Aise Rone Ko Kaar E Sawaab Samjate Hue 
Rone Dhone Ki Majalis Ya Majalis Aza Qayam Karna 
Aur Phir Har Saal Ke Bad Rone Bethh Jana Islam Me 
Be Sabri Aur Khuda Se Duri Ko Farogh Dene Ke 
Mutradif Hai. Aisi Harkato Se Jihaad Se Nafrat Paida 
Hoti Hai Aur Gair Musalmano Ke Samne Islam Ki 
Badnami Aur Ruswayi Hoti Hai. Yaad Rakhe Is Tarah 
Rone Se Agar Kisi Ki Bakhshish Ho Jati Ho To Un 
Rone Walo Me Yazid Bhi Shamil Tha. Agar Yazid 
Aansoo Bahane Aur Apne Muh Par Tamache Marne 
Ke Bawajood Bad Bakht Hai To Yaqin Rakhe Ke 
ALLAH Aur Uske Rasool Sallallaho Ta’ala Alaihi 
Wasallam Ki Itaa'at Aur Sayyiduna Imaam Husain 
Radiallahu Ta'ala Anho Samet Tamam Sahaba Wa Ahl 
Bait Alaihimurrirzwan Ki Gulaami Ke Bagair Gham E 

Husain Ka Dhong Kuchh Kaam Na Dega. Islam Ek 
Sanjeeda Deen Hai Aur Aisi Chhichhori Aur Gair 
Zimedarana Talimaat Se Pak Hai. 


Hazrat Maulana Shah Ahmad Raza Khan Barelvi 
Allaihirehma Farmate Hai. 


Aajkal Wagiah E Shahadat Bayan Karte Wagt 
Besaropa Aur Jhoothi Riwayat Ko Bayan Kia Jata Hai. 
Aisi Majalis Me Jana Mutlqan Haram Aur Najaiz Hai. 
Aur Agar Waqiah Shahadat Bayan Karne Ka Maqsad 
Gham Parwari Aur Zarbdasti Ka Rona Dhona Ho To 
Yeh Niyat Bhi Sharan Buri Hai. Gham Agar Ho Bhi 
To Use Dil Se Dur Karne Ka Hukm Hai. Na Yeh Ke 
Gham Sire Se Ho Hi Nahi Aur Muhrram Ke Dino Me 
Apne Uper Zabrdasti Gham Lagu Karke Taklif Se 
Kaam Le Kar Rone Ki Koshish Ki Jaye Ya Rone 
Dhone Ko Ibaddat Samja Jaye. 


Yeh Sab Rawafiz Ki Bad Tarin Biddaat Hai. 
Ahle Sunnat Par Lazim Hai Ke Un Chizo Se Bach Kar 
Rahe. ALLAH Ki Qasam Is Rone Dhone Me Koi 
Khubi Hoti To Huzur Purnoor Syed E Aalam 
Sallallaho Ta’ala Alaihi Wasallam Ki Wafaat Sharif 

Par Gham Karna Aur Rona Hum Sab Par Sab Se Zayda 
Lazim Hota. 


Dekho ! Sarkaar E Do Aalam Sallallaho Ta'ala 
Alaihi Wasallam Ki Wiladat Aur Wafaat Ek Hi Mahine 
Me Hui Lekin Ulma E Kiram Ne Wiladat Sharifa Par 
Khushi Manana Pasand Farmaya Hai Aur Wafaat 
Sharif Par Gham Manana Jaiz Nahi Samja 


(Risala Taziyadari Safah 5 Az Fazile Barelvi 
Rehmullah ) 


Khateebo Se Guzarish 





Humare Baaz Khateeb Hazraat Ne Bhi Rone 
Rulane Ka Dhanda Shuru Kar Rakha Hai Aur Apni 
Taqrir Me Rang Bharne Ke Liye Shia Ki Riwayat Ko 
Bade Josh Wa Kharosh Ke Sath Bayan Karte Rahte 
Hai. Yeh Ek Afsos Nak Hagigat Hai Ke Ahle Bait E 
Athaar Alaihimurrirzwan Ki Taraf Se Beshumaar Man 
Ghadat Bato Aur Qisse Kahaniyon Ko Mansub Karke 
Bayan Kia Jata Raha Hai. 


Beshumarar Aqwal Ghard Kar Sayyiduna Ali Murtaza 
Radiallahu Ta'ala Anho Ki Taraf Mansub Kar Diye 
Gaye. 

Chunache Imam Muhammad Bin Seerin 
Allaihirrehma Farmate Hai: 


Hazrat Ali Radiallahu Ta'ala Amho Ki Taraf 
Mansub Ki Jaane Wali Aksar Batein Jhooti Hoti Hai 


(Bukhari Jild 1 Safah 526) 


Isi Tarah Tagia Ki Aad Me Tamaam Aima E Ahl Bait 
Ki Taraf Jhoot Mansub Kiye Gaye Hai. 


Chunache Hazrat Imaam Jafar Sadig Radiallahu 
Ta'ala Anho Farmate Hai Ke Log Humare Bare Me 
Jhooti Batein Ghadane Par Aashig Ho Chuke Hai. 
Unhone Yun Samj Rakha Hai Ke ALLAH Ta'ala Ne 
Jhoot Bolna Aur Un Par Farz Kar Rakha Hai Aur 
ALLAH Ne Unko Yahi Dhanda Sonpa Huwa Hai. 
Main Un Me Se Kisi Shakhs Ko Andar Bethh Kar Ek 
Hadees Batata Hun To Wo Bahar Ja Kar Usko Dusre 
Maani Me Dhaal Leta Hai. 


(SHia Ki Kitaab Al Rijaal Kashi Safah 124) 


Jhoot Ke Isi Silsile Ki Kadi Karbala Ke Halaat 
Wa Wagiat Hai Jinhe Log Is Tarah Bayan Karte Hai 
Jaise Wo Khud Mauga Par Maujood The. Halake 
Karbala Se Bach Kar Aane Wale Sayyiduna Imaam 
Zainul Aabideen Radiallahu Ta'ala Anho Ke Ilawa Koi 
Shakhs Karbala Ke Sahi Haalat Bayan Nahi Kar Sakta. 

Ahle Bait Ki Khawatin Parda Me Thi. Imaam Zainul 
Aabideen Ki Tabiyat Mubarak Nasaz Thi. Baqi Sab 
Hazraat Shaheed Ho Gaye. Ab Us Waqiah Ko Kisi 
Had Tak Yaa To Imaam Zainul Aabideen Radiallahu 
Ta'ala Anho Bayaan Farma Sakte Hai Ya Phir Imaam 
Husain Radiallahu Ta'ala Anho Ke Qatil Aur Dushman 
Bayan Kar Sakte Hai. 


Asre Hazir Ke Baz Ahl Sunnat Musnifin Ne Bhi 
Apni Kitabo Me Har Kachhi Pakki Riwayat Ko Likh 
Dala Hai. Un Hazraaat Se Darkhawast Hai Ke Tahqeeq 
Se Kaam Lijiye. Is Mauzu Par Nihaayat Mautbar Aur 
Mustnad Aqwal Par Aitmaad Farmaye Aur Matami 
Andaaz Se Gurez Kijiye. Khususan Khaake Karbala 
Aur Awraaq E Gham Jaisi Kitabo Se Muaggigen Ko 
Door Rahna Chaiye. 


Baaz Khateeb Kehte Phirte Hain Ke 56 Sal Umr 
Me Hazrat Imaam Husain Radiallahu Ta'ala Anho Ke 
Jism Mubarak Par Ek Bal Bhi Safed Nahi Tha. Magar 
Jaise Hi Sayyiduna Ali Akbar Radiallahu Ta'ala Anho 
Ke Sine Se Teer Khincha To Sare Ke Sare Baal Safed 
Ho Gaye. Khatibo Ki Yeh Matami Tahqeeq Deen Se 
Bilkul Dur Aur Begana Hai. Sahi Bukhari Me Hadees 
Hai Ke Hazrat Imaam Husain Radiallahu Ta'ala Anho 
Ka Sar Mubarak Jab Kaat Kar Ibn E Ziyaad Ke Paas 

Laya Gaya To Aap Ke Balo Par Siyah Khizaab Laga 
Huwa Tha. (Bukhari Jild 1 Safah 530) 


Is Se Pata Chalta Hai Ke Aapke Baal Mubarak Pehle 
Hi Safed The. 


Baz Kahte Phirte Hai Ke lz Se Murad 
Maula Ali Aur Syeda Fatimah Radiallahu Ta'ala 
Anhuma Hai Aur blsa Se Muraad Hasnain 
Karimain Allahimurrizwan Hai. Halake =d 7-Se 
Aagey teY tie Les Ke Alfaaz Maujud Hai. Ibne 


Taimiyah Ne Likha Hai Ke Yeh Tafseer Shio Ne 
Ghadi Hai 


(Muqdama Tafseer Ibn Taimiyah Safah 29) 


Allama Jalaludeen Suyuti Rehmullah Farmate 
Hai Ke Yeh Jahilana Tawil Hai Jo Shio Ne Ki Hai 


(Al Itqaan Jild 2 Safah 180) 
Mula Ali Qari Allaihirrehma Ne Likha Hai Ke 
Orde edly Ki Yeh Tawil Shia Jaise Jahil Aur 
Ahmag Logo Ka Kaam Hai (Mirgaat Jild 1 Safah 292) 


Awame Ahle Sunnat Se Darkhwast Hai Ke 
Daswi Muhrram Ke Din Shohda E Karbala Ke Liye 
Quraan Khawani Kijiye. Durood Sharif, Astagfaar Aur 

Kalima Taiba Pad Pad Kar Esaal E Sawb Kijiye. 
Shohda Ki Taraf Se Khane Pine Ki Chizein Khairat 
Kijiye. Imaam Paak Radiallahu Ta'alaa Anho Ka Zikr 
E Khair Sunane Ke Liye Ahl Sunnat Ki Mahafil Me 
Jaya Kijiye. 

Is Maqsad Ke Liye Shio Ki Majalis E Azaa Me 
Jana Iman Ki Tabahi Hai. Husain Humare Hai Aur 
Hum Husain Ke Hai. Kisi Dusre Ko Mahbbat E Husain 
Ka Thhekedar Mat Samjiye. 


Waqiah Karbala Se Milne Wale Asbaaq 





1- Sayyiduna Imaam Husain Radiallahu Ta'ala 
Anho Ne Khulfa E Rashdeen Allahimurrizwan Ki 
Mukhalifat Na Ki Aur Yazid Ki Mukhalifat Ki. Is Se 
Yeh Sabq Milta Hai Ke Ahl Haq Ke Sath Taawun 
Karna Chaiye Aur Ahl Batil Ke Sath Taawun Nahi 
Karna Chaiye. 


2 Sayyiduna Imaam Husain Radiallahu Ta'ala 
Anho Ne Sahaba E Kiraam Allahimmurrizwan Se 
Mashwara Lia Aur Raste Me Apne Sathiyon Se Bhi 
Mashwara Liya. Is Se Sabaq Milta Hai Ke Aham Kaam 

Sar Anjaam Dene Ke Liye Mashwara Kar Lena 
Chaiye. 


3 Sayyiduna Imaam Husain Radiallahu Ta'ala 
Anho Ne Yazid Ka Mugabla Kia Aur Bagi Sahaba 
Radiallahu Ta'ala Anho Ne Rukhsat Apr Amal 
Farmaya. Is Se Hume Yeh Sabag Milta Hai Ke Jitna 
Kisi Ka Rutba Bada Huwa Utani Hi Uspar Jimmedari 
Aaid Hoti Hai. 


4 Sayyiduna Imaam Husain Radiallahu Ta'ala 
Anho Ka Harmain Sharifain Me Jung Karne Ki Bajaye 
Kufa Me Chale Jana Hume Yeh Sabag Deta Hai Ke 
Harmain Sharifein Ki Be Adabi Sakht Manah Hai. 


5 Aap Radiallahu Ta'ala Anho Ne Mukhtlif 
Tazwijzein Paish Farma Kar Jung Ko Taalne Ki 
Koshish Farmayi. Is Se Hume Yeh Sabaq Milta Hai Ke 
Musalmano Ke Khilaaf Jung Se Gurez Karna Chaiye 
Aur Pehal Hargiz Nahi Karni Chatye. 


6 Sayyiduna Imam Husain Radiallahu Ta'ala 
Anho Ne Maidan E Karbala Me Nihayat Sabr Wa 
Tamul Ka Mujahira Farmaya. Apne Pyaaro Ko 
Shaheed Hota Dekh Kar Bhi Matam Aur Noha Nahi 
Kia. Hatta Ke Ahl Bait Ki Khawatin Allahimurrizwan 
Ne Bhi Sabr Ka Daman Nahi Chhordha. Is Se Hume 
Yeh Sabag Milta Hai Ke ALLAH Karim Ki Taraf Se 

Aane Wale Imtehaan Par Sabr Karna Chaiye Aur Kisi 
Qism Ka Wawela Ya Matam Nahi Karna Chatye. Jo 
Kamil Hote Hai Wo Raza Par Razi Rahte Hai. 


7 Sayyiduna Imaam Husain Radiallahu Ta'ala 
Anho Aur Unke Sathi Raat Ko Zikr Wa Ibaadat Me 
Masruf Rahe Aur Ain Maidan E Jung Me Bhi Namaz 
Ko Yad Rakha. Is Se Hume Yeh Sabg Milta Hai Ke 
Mushkil Wagt Me ALLAH Karim Jalla Majdahu Ko 
Kasrat Se Yaad Karna Chaiye Aur Har Haal Me 
Namaz Ki Pabandi Karni Chaiye. 





kang dale ily coreg a5 fe 9 alle g Loma lilaa g Ud E hao aah! 

Roman Urdu Mein Humari Dusri Kitabein Aur 
Rasail: 





Bahaar -e- Tehreer (Ab Tak 13 Hisso Mein) 

Allah Ta'ala Ko Uparwala Ya Allah Miyan Kehna Kaisa? 
Azaan -e- Bilal Aur Suraj Ka Nikalna 

Ishge Majazi - Muntakhab Mazameen Ka Majmua 

Gaana Bajana Band Karo, Tum Musalman Ho! 

Shabe Meraj Ghause Paak 

Shabe Meraj Nalain Arsh Par 

Hazrate Owais Qarni Ka Ek Waqiya 

Dr. Tahir Aur Wagar -e- Millat 

Taqreer Karne Waala Kaisa Ho? 

Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 

Chand Waqiyaat -e- Karbala Ka Tehqeeqi Jaayeza 

Binte Hawwa By Kanize Akhtar 

Sex Knowledge 

Hazrate Ayyoob Alaihissalam Ke Waqiye Par Tehqeeq 

Aurat Ka Janaza By Janabe Ghazal Sahiba 

Ek Aashiq Ki Kahani Allama Ibne Jauzi Ki Zubaani 

Huzoor Ki Shaan In The Quraan - Mufti Ahmad Yaar Khan 
Nayeemi Rahimahullahu Ta'ala 

Husne Mustafa Aur Kalame Raza - Maulana Sajjad Ali Faizi 
Afzaliyate Siddique -e- Akbar Wa Farooge Aazam - Huzoor 
Tajushshariah Rahimahullahu Ta'ala 

Kya Hazrate Bilal Radiallaho Ta'ala Anho Ka Rang Kaala 
Tha? 

Hazrate Bilal Ke Islam Laane Ka Wagiya Kya Tha? 

Sharah Mishkaat (Kitabul Iman) - Mufti Ahmad Yaar Khan 
Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Ilm) - Mufti Ahmad Yaar Khan 
Nayeemi Rahimahullahu Ta'ala 

Sahih Bukhari Aur Ilme Ghaib - Allama Muhammad Abdul 
Qadir 

Difa -e- Kanzul Iman - Huzoor Tajushshariah Rahimahullahu 
Ta'ala 

Pehle Farz Nafl Baad Mein - Aala Hazrat Rahimahullahu 
Ta'ala 

Qiyamat Ke Din Logon Ko Kis Ke Naam Ke Saath Pukara 
Jayega 

Yaare Ghaar By Dr. Asif Ashraf Jalali 

Tie Ka Mas'ala - Huzoor Tajushshariah Rahimahullahu Ta'ala 
Sawaneh Tajushshariah - Mufti Dr. Yunus Raza 

Huzoor Tajushshariah Aur Bukhari Shareef Ki Pehli Hadees 
Ka Dars - Maulana Muhammad Raza Markazi 

Huzoor Tajushshariah Ke Kalaam Mein Muhawraat Ka 
Istemal - Muhammad Kashif Raza Shaad Misbahi 

Hussamul Haramain 

Haque Par Kaun? By Allama Muhammad Zafar Attari 

Shirk Kya Hai? 

Qurbani Ka Bayaan From Bahaar -e- Shariat 

Zibah Ka Bayaan From Bahaar -e- Shariat 

Aulia -e- Rijalul Hadees By Allama Abdul Mustafa Aazmi 
Eisaiyat Se Islam Tak - Allama Ghulam Rasool Qasmi 


Saniha -e- Karbala 43 





Zambik Ka Maana Aur Masla -e- Durood - Allama Syed 
Ahmad Sayeed Kaazmi 

Islami Taleem (Part 1) - Allama Mufti Jalaluddin Ahmad 
Amjadi 

Muharram Mein Kya Jaiz Aur Kya Najaiz? - Allama Tatheer 
Ahmad Razvi 





ABOUT US 


Abde Mustafa Official Is A Team 
From Ahle Sunnat Wa Jama'at 
Working Since 2014 On The Aim To Propagate 


Ouraan And Sunnah 
Through Electronic And Print Media. 


We are: Writing articles, composing & publishing books, running 


a special matrimonial service for Ahle Sunnat 


VAA ee Ga aAa Visit our official website : 


about thousand of articles &150+ tehqeeqi pamphlets 
& books are available in Urdu, Roman Urdu & Hindi 


E Nikah Matrimony WA cleanin 


If you are searching a Sunni Life Partner then visit and find. 
there is also a channel on Telegram 
t.me/Enikah (Search “E Nikah Service” on Telegram) 


Find & Follow us on Social Media Network: 


Subscribe us on YouTube | abdemustafaofficial 
Facebook & Instagram | abdemustafaofficial 
Telegram Channel | t.me/abdemustafaofficial 

Books Library on Telegram | t.me/abdemustafalibrary 
or search “Abde Mustafa Official” on Google 

for more details WhatsApp on +919102520764 













SAB "YA VIRTUAL PUBLICATION 


POWERED BY ABDE MUSTAFA OFFICIAL 


AMO 








